Νοέμβριος 2018

Πριν ένα χρόνο πήραμε την απόφαση να συνεργαστούμε με το Βρετανικό

Συμβούλιο για ένα πρόγραμμα που θα έδινε στο μάθημά μας διεθνή

διάσταση.

Η ραγδαία εξέλιξη της τεχνολογίας, ο εκσυχρονισμός του

σχολείου μας με σύγχρονους υπολογιστές και διαδραστικούς πίνακες αλλά κυρίως η δίψα των μαθητών μας να γνωρίσουν τον κόσμο, ήταν το έναυσμα για να ξεκινήσουμε τη συνεργασία με το Βρετανικό Συμβούλιο.

Επικοινωνώντας με τους συντονιστές των άλλων χωρών, οργανώσαμε

δράσεις με κοινή θεματική, που υλοποιήθηκαν από τον Νοέμβριο του

2017 μέχρι και τον Ιούνιο του 2018.

«Τα Παραδοσιακά Καπέλα» « Ο Εθνικός Υμνος και η Εθνική Σημαία

των δύο κρατών», «Η μεσογειακή και ινδική διατροφή», «Ο σχολικός

εκφοβισμός και η διαφορετικότητα» «Απολαμβάνω τη φύση-το ιερό

δέντρο της ελιάς» «Θεατρική παράσταση: φροντίζοντας τη φύση,

φροντίζω τον εαυτό μου» και τέλος «Παραδοσιακοί χοροί- Η μουσική

και το παιχνίδι ενώνουν τυφλούς και βλέποντες» ήταν οι 7 κοινές δράσεις

που μοιραστήκαμε με σχολεία της Ινδίας.

Οι μαθητές μας «ταξίδεψαν» σε νέους πολιτισμούς διαφορετικής

κουλτούρας. Μεταλαμπαδεύσαμε με σύγχρονα μέσα τον ελληνικό

πολιτισμό στην άλλη άκρη της Γης. Τα παιδιά εντόπισαν ομοιότητες,

αλλά και διαφορές με άλλους λαούς. Γίναμε πιο «πλούσιοι».

Το βίντεο που ακολουθεί παρουσιάζει τις 7 κοινές διεθνείς δράσεις που υλοποιήσαμε στα πλαίσια του προγράμματος International School Award.